Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 517/11/3306	Považská Bystrica, 1.2.2012
EEČ : 2-26-18-2012

U Z N E S E N I E

Trestná vec:	obvinený XXXXX 
Zločin:	ublíženie na zdraví podľa § 155 odsek 1, odsek 2 písmeno b/ Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
dňa 24.5.2011 v čase asi o 01.00 h v rodinnom dome č. XXXXX v obci XXXXX, okres XXXXX, pod vplyvom alkoholu a po predchádzajúcom slovnom konflikte, v miestnosti spálne, kuchynským nožom s dĺžkou čepele 10,5 cm opakovane bodol svojho syna, pošk. XXXXX, nar. XXXXX, trvale bytom XXXXX č. XXXXX po tom ako tento po príchode domov v nočných hodinách a taktiež pod vplyvom alkoholu chcel s otcom hovoriť a volal ho do kuchyne, čo však obv. XXXXX odmietol a v zlosti na syna nožom zaútočil, čím pošk. XXXXX, nar. XXXXX, spôsobil bodnú ranu brucha prenikajúcu do dutiny brušnej s poranením tenkého čreva s resekciou, bodnú ranu brucha prenikajúcu do dutiny brušnej s poranením hrubého čreva s resekciou, bodnú ranu brucha prenikajúcu do dutiny brušnej s poranením okružia bez resekcie, bodnú ranu brucha s poranením močovodu vpravo, reznú ranu na pravej strane krku mierne vzadu, bodnú ranu na hrudníku v oblasti pravej lopatky, bodnú ranu hrudníka perforujúcu v oblasti pod pravou prsnou bradavkou, následkom čoho musela byť pošk. XXXXX založená kolostomia, pričom zranenia si vyžiadali práceneschopnosť v trvaní viac ako 8 týždňov,
Právna veta:
pretože trestné stíhanie je neprípustné, nemožno v ňom pokračovať a musí byť zastavené proti tomu, kto zomrel
Odôvodnenie:
Vyšetrovateľ Okresného riaditeľstva PZ, Odbor kriminálnej polície Pov. Bystrica uznesením ČVS:ORP-XXXXXOVK-PB-2011 zo dňa 24.5.2011 podľa § 199 ods. 1 Tr. poriadku začal trestné stíhanie za zločin ublíženia na zdraví podľa § 155 ods. 1, ods. 2 písm. b/ Tr. zákona s poukázaním na ustanovenie § 139 ods. 1 písm. c/ Tr. zákona a uznesením ČVS:ORP-XXXXX/OVK-PB-2011 zo dňa 8.8.2011 podľa § 206 ods. 1 Tr. poriadku vzniesol obvinenie XXXXX, nar. XXXXX, za zločin ublíženia na zdraví podľa § 155 ods. 1, ods. 2 písm. b/ Tr. zákona s poukázaním na ustanovenie § 139 ods. 1 písm. c/ Tr. zákona. 

V priebehu trestného stíhania vedeného proti obv. XXXXX, nar. XXXXX, boli vypočutí - obv. XXXXX, ktorý sa ku skutku doznal v plnom rozsahu, sv.-pošk. XXXXX, nar. XXXXX, sv. XXXXX, sv. XXXXX,  boli zabezpečené listinné dôkazy - zápisnica o obhliadke miesta činu, fotodokumentácia, znalecký posudok Kriminalistického a expertízneho ústavu PZ Slovenská Ľupča, odbor prírodovedného skúmania a kriminalistickej identifikácie, znalecký posudok MUDr. Prcúcha, znalca z odboru zdravotníctvo a farmácia, odvetvie chirurgia, znalecký posudok znalcov MUDr. Stanislava Hastíka a MUDr. Lonckovej, znalcov z odboru zdravotníctvo a farmácia, odvetvie psychiatria, lekárske správy a úmrtný list č. XXXXX

	Dňa 18.1.2012 vyšetrovateľ Okresného riaditeľstva PZ, Odbor kriminálnej polície Považská Bystrica, predložil dozorujúcej prokurátorke vyšetrovací spis ČVS:ORP-XXXXX/OVK-PB-2011 s návrhom na konanie o dohode o vine a treste. 
	
Preskúmala som vyšetrovací spis ČVS:ORP-XXXXXOVK-PB-2011 a dospela som k záveru, že predmetný návrh vyšetrovateľa na konanie o dohode o vine a treste bol v danom čase opodstatnený. 

Dňa 30.1.2012 sa však na Okresnú prokuratúru Považská Bystrica dostavila dcéra obv. XXXXX, XXXXX, nar. XXXXX, ktorá dozorujúcej prokurátorke oznámila, že jej otec, obv. XXXXX, nar. XXXXX, zomrel a zároveň predložila fotokópiu úmrtného listu č. XXXXX

Z úmrtného listu č. XXXXX vystaveného dňa XXXXX zapísaného v knihe úmrtí matričného úradu XXXXX, zväzok XXXXX ročník XXXXX, na strane XXXXX pod poradovým číslom XXXXX nepochybne vyplýva, že obv. XXXXX, nar. XXXXX v XXXXX, naposledy trvale bytom XXXXX č. XXXXX, okres XXXXX, dňa XXXXX v XXXXX zomrel, preto bolo potrebné rozhodnúť tak, ako je to uvedené vo výrokovej časti tohto uznesenia. 

Podľa § 215 odsek 1 písm. d/ Tr. poriadku prokurátor zastaví trestné stíhanie, ak je trestné stíhanie neprípustné podľa § 9 Tr. poriadku. 

V rámci takto vymedzeného ustanovenia prokurátor zo zákona musí trestné stíhanie zastaviť, keď  sa hodnoverným spôsobom dozvie o vzniku niektorého z dôvodov uvedeného v § 9 odsek 1 Trestného poriadku. 
- 3 -

	Podľa § 9 odsek 1 písm. d/ Tr. poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu kto zomrel alebo bol vyhlásený za mŕtveho. 	

Poučenie:
Proti tomuto uzneseniu je prípustná sťažnosť, ktorú môže podať obvinený 
                        a poškodený do troch dní od jeho oznámenia prostredníctvom Okresnej 
                        prokuratúry Pov. Bystrica na Krajskú prokuratúru Trenčín. Sťažnosť má 
                        odkladný účinok (§ 215 ods. 6 Tr. por.). 

Mgr. Radoslava Drdáková
prokurátorka